Viborger Samler, 1810-12-31
Da Hs. Maj. Kongen var bleven underrettet om, at Hs. K. H. Kronprindsessen af Sverrig, tilligemed Arveprinds Oscar ventedes hertil, for at tage over til Sverrig, blev efter Hs. M. Befaling føiet Foranstaltning, at Hs. K. H. paa hele Reisen, igjennem Rigets Provindser forefandt den fornødne Beqvemmelighed og den udmærkede Modtagelse, som skyldes hendes høie Stand. Hs. Maj. tjenstgjørende General Adjutant af Søe Etaten, Hr. Kammerherre Lindholm, Ridder af Dannebrogen, var sendt Hs. K. H. i Møde til Nyborg for at ledsage Høisamme over store Belt. Overfarten blev lykkeligen fuldført d. 16 d. i 3 Timer, uagtet en fiendtlig Konvoi paa samme Tid laae under Langeland. J Korsøer behagede det Deres Kgl. H. at spise til Aften. De fortsatte Reisen Mandagend. 17 om Morgenen Kl. 7 igjennem Sjælland til Roeskilde, hvortil de Kgl. Eqvipager vare afsendte. Ved Frederichsberg Slot modtoges de høie Herskaber af en Eskorte af Livgarden til Hest, som ledsagede Deres Kgl. Høiheder til Kjøbenhavn, hvor Høisamme ankom samme Dags Aften Kl. 8 og afsteeg i Hr. Konferentsraad Bruuns Gaard. Ved Ankomsten sammesteds bleve Deres Kgl. Høiheder imodtagne af Hs. Excellence Overhofmarskalk Hauch, Storkors af Dannebrogen, og efter Anmeldelsen hos Deres Maj. complimenteret fra Deres Maj. Kongen og Dronningen samt øvrige høikongelige Herskaber, af Deres Excellencer, Storkors af Dannebrogen, Hr. Over kammerjunker de la Calmette og Overhofmester Brochenhuus, samt de Hr. Marskal og Kammerherre, Bülow, Hofmester Harbou og Kammerherre Hasche, Bardenfleth, Ridder af Dannebrogen. Tirsdagen d. 18de, om Middagen Kl. 1, modtoge Deres Kgl. Høiheder Cour af Geheime Statsministrene, Ridderne af Elephanten, de Udenlandske Ministre, Departements Cheferne, Hof=Cheferne, Hofkavallererne og Generalstabens Officerer, hvornæst Deres Kgl. Høiheder i en Kgl. Eqvipage begav sig til Hs. M. Dronningen. Deres Kgl. Høiheder modtoges nede ved Trappen af den forsamlede Cour af Hofdamet og Hofkavalerer, og førtes op i Hs. Majestæts Dame Gemak, hvor de Kgl. Prindser og Prindsesser samt dernæst Hs. Maj. Kongen kom Høisamme imøde, ligesom og Hs. Maj. Dronningen mødte Deres Kgl. Høiheder i Døren til Andiencegemakket. De høie Herskaber indtraadte med Allerhøistsamme i Hs. Maj. Audiencegemak, og siden præsenteredes i Damegemakket de tilstædeværende Damer for Hs. K. H., imedens Kavallererne af Høisammes følge bleve præsenterede for Hs. Maj. Kongen. Om Middagen spiste deres Kgl. Høiheder med følge ved det Kgl. Gallataffel, som bestod af 80 Couvert, og hvortil den Keiserl. franske, den Kgl. svenske og den Kongelig spanske Gesandt med de 2de førstes Fruer vare til sagte; herforuden var et Marskals Gallataffel paa 70 Convert. Om Aftenen opførtes en Concert af det Kgl. Kapelle, samt Sangere og Sangerinder, hvorefter Hs. Kgl. Høihed, træt af Reisen, vendte tilbage til Hr. Konferentsraad Bruuns Gaard uden at bivaane Aftenstaffelet. Onsdagen d. 19de behagede Hs. K. H. at kjøre omkring for at see Staden, imedens Hs. K. H. Prindsen var tilstæde paa Paraden og siden tog Kunstkammeret, det Kongel. Bibliothek og Rosenborg Slot i Øiesyn. De høie Herskaber, hvis Ophold ved Hoffet havde været begge Deres Majestæter særdeles behagelig, fortsatte Reisen efter holdet Middagstaffel Kl. 3 1/2 med følge til Helsingøer. Før Afreisen afsagde Deres Høiheder Prindserne Christian Frederik og Frederik Ferdinand Afskeds Visite hos Deres Kgl. Høiheder, ligesom og Høisamme atter komplimenteredes fra Deres M. af Deres Excellence Hr. Overkammerjunkeren og Hr. Overhofmesteren. Ved Afreisen eskorteredes Deres Kgl. Høiheder ligeledes af et Detaschement af den Kgl. Garde til Hest. Til Opvartning og Afbetjening for Deres Kal Høiheder vare i Hr. Konferentsraad Bruuns Gaard ansatte, saavelsom og til Korsøer, Roeskilde og Helsingøer afsendte 2 Kgl. Pager, de fornødne Laquaier, samt Kjøkken, Sølvkammer og Viinkielder med Betjente. (Statstid.)